Aandele-mening: Tiger Brands | Netwerk24
Deur Moxima Gama 30 November 2018 05:01
Tiger Brands is 'n vervaardiger van kos-, huishoudelike en persoonlike- sorgprodukte. Sy sake strek oor Afrika en verder.
Beleggers het Tiger Brands se aandeelprys gestraf toe 'n uitbraak van listeriose die firma gedwing het om baie van sy produkte terug te roep en vier fabrieke tydelik te sluit.
Vooruitsig: Tiger Brands handhaaf sedert 2009 'n bestendige bulkanaal. Die aandeelprys het in 2013 met 30% gedaal as regstel- ling binne sy kanaal toe belegger- sentiment gedaal het weens nega- tiewe nuus oor sy bedrywighede in Nigerië. Hy het in 2012 'n belang van 63,35% in Dangote Flour Mills Plc in Nigerië vir R1,5 miljard verkry, maar moes R850 miljoen teen 2014 afskryf.
Nadat hy die belang in sy verliesmakende afdeling in Desember 2015 verkoop het, het beleggersentiment herstel – die aandeelprys het sy verliese herwin en weer die boonste helling van sy langtermynbulkanaal getoets.
Op die grafieke: Ondanks die stadige afhandeling van die listerioseprobleme sukkel Tiger Brands se aandeelprys om te herstel. 'n Negatiewe uitbreking van die primêre bulkanaal word onder R238,50 bevestig.
Gaan kort: Nadat Tiger Brands ondersteuning op R238,50 per aandeel behou het, het hy herstel. Hy het egter steeds onder R305 verhandel; R340,50 per aandeel sal 'n gebrek aan beleggersvertroue aandui.
Met afwaartse potensiaal deur R238,50 kan Tiger Brands verder daal tot R202, en dalk R168,50 in die kort tot medium- termyn.
Gaan lank: Tiger Brands moet bo R340,50 verhandel om sy vorige bulkanaal te hervat.
Deur dié vlak sal 'n goeie koopteken geaktiveer word, met opwaartse potensiaal tot R402,75 en dan na die boonste helling van die langtermynbulkanaal.